Krone Square Balers near HEYBURN, ID For Sale New & Used | Fastline
Model All Models BP12070 BP12130 BP1290 BP1290HDP BP1290XC BP1290XC HDP BP890 Shingwedzi is geleë 72 km suid van Punda Maria in die middel van die Mopani wêreld aan die oewer van die meestal droë Shingwedzi rivier..
Ons pak op, haak die Fordjie en vertrek op pad na Shingwedzi. Langs die pad sien ons net weer die groot trop buffels wat ons 'n paar dae tevore daar gesien het.naby die Babalala piekniekplek. Verderaan is daar niks diere te sien nie. Ons is weer vroeg genoeg by die kamp en kry weer 'n redelike koeltestaanplek naby die ablusieblok. Ons bure is dieselfde mense as wat ons in Punda Maria as bure gehad het. Ons is hier ingeboek vir 5 dae voordat ons na Tsendze gaan waar ons vir Leon en Hantie Vermeulen gaan ontmoet.
Shingwedzi chalets Swembad
Ons stap deur die kamp op soek na voels, maar hier is net spreeus en rooi-oog duiwe. Elsie was ons wasgoed in die kamp se waskamer en die res van die dag is ons rustig in die kamp rond. ons kry gereeld kuiergaste wat na die motorwoonwa kom kuier. In die waskamer is dit amper soos in 'n haarkappersalon. Elsie ontmoet daar baie vreemdes en hoor almal se stories (brag?)
Vroeg oggend vat ons weer die pad na die Nyawutsi voelskuiling. Op die bord wys dit dat besoekers die afgelope paar dae hier luiperds gesien het. Ons sien egter niks. Die eerste stukkie pad tot by die Kanniedood-dam is mooi al langs die rivier, maar daarna ry mens vir kilometers deur die Mopani-struikveld waar daar niks is nie. Die laaste stukkie pad is 'n baie vervelige pad en nie aan te beveel nie. Die skuiling is vuil en vol vlermuis- en ander mis en mens kan skaars daar sit. Langs die pad terug kamp toe kom ons op heelwat olifante af. Party is bietjie groot en astrant en ons ritereer maar liewers om veilig te wees. As hy so in die pad afstap op pad na jou toe, lyk hy darem baie groot!
By 'n wildevyeboom langs die rivier hoor ons die roep van die Gryskop Pappegaai. Ons roep hom met die PDA en hy kom mooi uit om homself vir ons te wys. Vir ons is dit 'n lifer.
Ons besluit vanoggend om bietjie later te slaap en te kyk of die diere nie beter te siene is as mens later ry nie. Ons vertrek eers teen 07:00 en was nooit daaroor spyt nie. Ons neem die S52 grondpad na Bateleur. Ons sien groot troppe buffels (x2), leeus (x6), olifante, kameelperde, rooibokke (x ?), waterbokke, njalas en baie voëls. Dit was die beste oggendrit wat ons nog gahad het.
Net verby die Red Rocks suipgat sien ons aasvoëls in die bome, en toe ons nader kom, is daar 4 wyfies met twee welpies wat rustig vir ons lê en kyk. Hulle moes daar 'n prooi gevang en ge-eet het. Ons kon lank na hulle kyk, en toe die mannetjie van êrens af brul, vlieg almal op en draf weg. Die baas het geroep. Kort daarna kry ons 'n groot trop buffels, en bevestig dit weer ons vermoede dat die leeus die buffels volg. Dit is hul "spens". So, soek vir buffels, en as jy dit kry hou dop vir leeus in die omgewing.
Ons tweede trop Leeus
Aasvoels reg vir die ete
Rooibok geveg Waterbok (Kringgat) Njala bul
Olifante raak kwaad Mopanis begin verkleur
Ons koop vir ons twee slange om die ape van die motorwoonwa weg te hou. Ons hoop dit werk, want vriende wat ons hier ontmoet het, het besoekers gehad en die ape het omtrent verwoesting binne die karavaan gesaai
Dit reen byna die hele nag en ook gedurende die loop van die oggend. Heelwat van die kampeerders word wakker met hul tente wat in die waterpoele staan. Hulle woel en werskaf om die tente te skuif en water weg te keer. ons was darem op droe grond.